Stardew Valley

Stardew Valley — Erik "ConcernedApe" Barone tərəfindən hazırlanmış ferma simulyasiyası videooyunu. Bu oyununda oyunçular mərhum babalarının dağılmış fermasını miras alan bir xarakterə çevrilirlər. Bu ferma Stardew Valley adlı füsunkar yerdə yerləşir. Oyun ilk olaraq 2016-cı ilin fevralında Windows üçün satışa çıxarılmış və daha sonra digər platformalar üçün də buraxılmışdır. 

Stardew Valley oyunun konkret sonu və ya məqsədi yoxdur; istənilən qədər oynamaq mümküdür. Oyunda məhsul əkib məhsul yığa, heyvanlara qulluq edə, balıq ovuna gedə, yemək bişirə, əşyalar əldə edə, həmçinun bitki və digər şeyləri tapmaq üçün ərazini araşdıra bilərsiniz. Oyunçular həm də qəsəbədə yaşayan insanlarla danışıb onlarla münasibət qura bilərlər, istəsələr, hətta onlarla evlənib uşaq sahibi də ola bilərlər. 

Barone tək başına vaxtının dörd il yarımını Stardew Valley oyununu hazırlamağa sərf etmişdir. O, "Story of Seasons" oyun seriyasından ilham almış və bu konsepsiya əsasında öz oyununu yaratmağa qərar vermişdir. 

Stardew Valley bütün zamanların ən yaxşı videooyunlarından biri hesab edilir. Oyun 2022-ci ilə kimi 20 milyondan çox nüsxə satmağa müvəffəq olmuşdur.

 Gameplay 
Stardew Valley "Story of Seasons" oyununa bənzəyən ferma simulyasiya oyunudur. Oyunun əvvəlində oyunçulardan bir xarakter yardılması tələb olunur. Oyunçu personaj bir vaxtlar babasına məxsus olan bir torpaq sahəsini və kiçik bir evi miras alır. Bu mülk "Stardew Valley"dəki Pelican Town adlı kənddə yerləşir. Oyunçular hər birinin müxtəlif özəlliyi olan ferma növlərini seçə bilərlər. Ferma tamamilə qayalar, ağaclar, kötüklər və alaq otları kimi maneələrlə örtülmüş kiçik bir əkinçilik sahəsi ilə başlayır. Məqsəd bu maneələri aradan qaldırmaq və fermanı tədricən çiçəklənən kənd təsərrüfatı cənnətinə çevirməkdir. 

 İstinadlar 


Kateqoriya:Android videooyunları
Kateqoriya:İndi videooyunlar
Kateqoriya:İOS videooyunları
Kateqoriya:Linux videooyunları
Kateqoriya:MacOS videooyunları
Kateqoriya:Birnəfərli və çoxnəfərli oyunlar
Kateqoriya:PlayStation 4 videooyunları
Kateqoriya:PlayStation Vita videooyunları
Kateqoriya:Rol videooyunları
Kateqoriya:ABŞ videooyunları
Kateqoriya:Protaqonistlərin genderlərini seçmək imkanı yaradan videooyunlar
Kateqoriya:Xbox One videooyunları
Kateqoriya:Windows videooyunları
Kateqoriya:PC videooyunları
Kateqoriya:Steam Greenlight videooyunları
Kateqoriya:2016-cı ilin videooyunları
Kateqoriya:Açıq dünya oyunları